ශ්රී ලාංකික සිසුන් 1200 කට චීනය වාර්ෂිකව ශිෂ්යත්ව සහ පුහුණුව ලබා දෙනවා  ශ්රී ලංකාවේ චීන තානාපති
චීනය මේවන විට සෑම වසරකදීම ශ්රී ලාංකික සිසුන් 1200 කට අධික සංඛ්යාවකට පූර්ණ ශිෂ්යත්ව සහ කෙටිකාලීන පුහුණුවීම් ලබාදෙන බව ශ්රී ලංකාවේ චීන තානාපති චී ෂෙන් හොන්ග් මහතා පවසයි චීන තානාපතිවරයා මේ කරුණු අනාවරණය කළේ 20232024 වසර සඳහා ශ්රී ලාංකික සිසු සිසුවියන් පිරිසකට චීනයේ ශිෂ්යත්ව ප්රදානය කිරීමට ඉකුත් 15 වැනිදා කොළඹ චීන තානාපති කාර්යාලයේ පැවති උත්සවයකදීය ශ්රී ලාංකික සිසු සිසුවියන්ට ශිෂ්යත්ව ප්රදානය කිරීමේ අවස්ථාවට ශ්රී ලංකාවේ චීන තානාපතිවරයාට අමතරව අධ්යාපන අමාත්ය ආචාර්ය සුසිල් ප්රේමජයන්ත මහතා සහ තානාපති කාර්යාලයේ සංස්කෘතික අංශයේ මෙන්ම අමාත්යංශයේ නිලධාරීහුද එක්ව සිටියහ මෙම වසරේ ශ්රී ලාංකික සිසු සිසුවියන් 30 දෙනකුට ආචාර්ය උපාධිශාස්ත්රපති උපාධි හා මූලික උපාධි සඳහා ශිෂ්යත්ව පිරිනමා ඇති බව චීන තානාපති කාර්යාලය පවසයි එහිදී අදහස් දැක්වූ චීන තානාපතිවරයා මෙසේ ද සඳහන් කළේය 1975 දී මෙම වැඩසටහන ආරම්භ කළ දා සිට ශිෂ්යත්ව 4000 ක් මෙරටට ලබා දී තියෙනවා මෑත වසරවලදී මෙම ශිෂ්යත්වවලට අමතරව ශ්රී ලාංකික සිසුන් සඳහා කෙටි හා මධ්ය කාලීන පුහුණු වැඩසටහන් චීන රජය මගින් ලබා දී තිබෙනවා දැනට ශ්රී ලාංකික සිසුන් 1200 කට අධික සංඛ්යාවක් පූර්ණ ශිෂ්යත්ව එක්වර ශිෂ්යත්ව සහ කෙටිකාලීන පුහුණුවීම් සඳහා සෑම වසරකම අධ්යාපනය ලැබීමට චීනයට යනවා ශිෂ්යත්ව අයැදුම්කරුවන් සංඛ්යාව වැඩි වෙමින් පවතින නිසා මේ ව්යාපෘතිය දිනෙන් දින ජනප්රිය වෙමින් පවතින බව කිව යුතුයි මේ හරහා අප දෙරට අතර මිත්රත්වය වර්ධනය වන බව කිව යුතුයි චීනය හා ශ්රී ලංකාව අතර කාලයක් පුරා පවතින සබඳතා සිහි කළ අධ්යාපන අමාත්ය සුසිල් ප්රේම්ජයන්ත මහතා මෙම සිසු සිසුවියන්ගේ උසස් අධ්යාපනය සඳහා ශිෂ්යත්ව ලබාදීම සම්බන්ධයෙන් මහජන චීන සමූහාණ්ඩුවට එහිදී සිය ස්තූතිය පළ කළේය ඔහු වැඩිදුරටත් කියා සිටියේ චීනය සිය ඉල්ලීමකට අනුව මෙරට පාසල් සිසු සිසුවියන් මිලියන 41ක ප්රමාණයක් සඳහා 2023 වසරට පාසල් නිල ඇඳුම්වලින් 70ක ප්රමාණයක් නොමිලේ ලබාදීමට කටයුතු කළ බවත් පසුව තමා 2024 සඳහා ද නොමිලේ පාසල් නිල ඇඳුම් ඉල්ලා සිටි බවත් එයටද මෙරට සිටින චීන තානාපතිවරයාගේ සහයෝගය මත 80 ක ප්රමාණයක් නොමිලේ ලබාගත හැකි වූ බවත් ඇමැතිවරයා පැවසීය එසේම තමා 2025 සඳහා ද නොමිලේ පාසල් නිල ඇඳුම් ලබා ගැනීමට චීන මහජන සමූහාණ්ඩුවෙන් ඉල්ලීමක් කර ඇතැයි ද එයට ද මේවන විට කොළ එළියක් දැල්වී ඇතැයි ද අමාත්යවරයා කීය මෙවර එහි සියයට සියයම නොමිලේ ලැබෙනු ඇතැයි තමා අපේක්ෂා කරන බව ද ඔහු කීය චතුර පමුණුව